যদিও এই ট্রেন্ড একেবারে নতুন কিছু নয়। গত কয়েক দশক ধরেই এই পরিসংখ্যান বাড়ছে। ২০১৩ সালে যমজ জন্মহার ছিল প্রতি হাজারে ৩৩.৭। সেটিও ছিল এক রকম রেকর্ড বলে জানিয়েছে ‘ইউএস সেন্টার্স ফর ডিজিজ কন্ট্রোল অ্যান্ড প্রিভেনশন’। ২০১৪ সালের পরিসংখ্যান সেই পুরনো রেকর্ড ভেঙে নতুন রেকর্ড সৃষ্টি করেছে।  
আশির দশকে যমজ সন্তানের জন্মহার ছিল ১৮.৯ প্রতি হাজারে। অর্থাৎ এই ৩৬ বছরে প্রায় দ্বিগুণ বেড়েছে এই হার। কিন্তু ঠিক কী কারণে এমনটা হল?
গবেষকরা দু’রকম সম্ভাবনার কথা বলছেন। প্রথমটি হল, সে দেশের প্রচুর মহিলা এখন ফার্টিলিটি ট্রিটমেন্ট করাচ্ছেন। ইন ভিট্রো ফার্টিলাইজেশন ট্রিটমেন্টে যমজ সন্তান হওয়ার সম্ভাবনা বাড়ে। তা ছাড়া বহু মহিলাই একটু বেশি বয়সে মা হচ্ছেন। গবেষণা বলছে, মায়ের বয়স বেশির দিকে হলেও যমজ সন্তানধারণের সম্ভাবনা বেশিই থাকে। তবে যমজ সন্তান হওয়া খারাপ কিছুই নয়। চিন্তার বিষয় তিন বা তার অধিক সংখ্যক সন্তানধারণ। পশুপাখিদের ক্ষেত্রে তা স্বাভাবিক হলেও মানুষের ক্ষেত্রে তা প্রত্যাশিত নয়। সাম্প্রতিক রিপোর্ট বলছে, মার্কিন দেশে আধুনিক ফার্টিলিটি ট্রিটমেন্টের ফলে কমে গিয়েছে তিন বা তার অধিক সংখ্যক সন্তানধারণের ঘটনা।